《岳阳楼》
清代·石韫玉

萧萧木落系兰舟，遥指君山似髻浮。孤雁一声天在水，斜阳千里客登楼。

鱼龙浪静沧江晚，橘柚霜寒白屋秋。生遇圣明全盛日，江湖廊庙两无忧。

作者简介：（1756—1837）江苏吴县人，字执如，号琢堂。乾隆五十五年一甲一名进士，授修撰，官至山东按察使。曾佐勒保军幕，建议用坚壁清野及守砦之计，镇压川陕楚教民起事。诗文均有隽才，有《独学庐诗文集》。